

**ประกาศ องค์การบริหารส่วนตำบลนาโพธิ์**

**เรื่อง แก้ไขประกาศประกวดราคาจ้างก่อสร้างโครงการขุดลอกโนนวัดเก่า หมู่ที่ 9 บ้านหนองหญ้ารังกา ตำบลนาโพธิ์ ด้วยวิธีประกวดราคา อิเล็กทรอนิกส์ (e-bidding)**

ตามประกาศขององค์การบริหารส่วนตำบลนาโพธิ์ เรื่องประกวดราคาจ้างก่อสร้างโครงการขุดลอกโนนวัดเก่า หมู่ที่ 9 บ้านหนองหญ้ารังกา ตำบลนาโพธิ์ ด้วยวิธีประกวดราคา อิเล็กทรอนิกส์ (e-bidding) ลงวันที่ 24 สิงหาคม 2563 เป็นเงินทั้งหมด 772,800 บาท (เจ็ดแสนเจ็ดหมื่นสองพันแปดร้อยบาทถ้วน) ซึ่งกำหนดขอซื้อเอกสารประกวดราคาด้วยอิเล็กทรอนิกส์ ตั้งแต่วันที่ 24 สิงหาคม 2563 ถึงวันที่ 28 สิงหาคม 2563 และกำหนดยื่นข้อเสนอและเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ในวันที่ 31 สิงหาคม 2563 ระหว่างเวลา 08.30 น. ถึง 16.30 น.

เนื่องจากขอแก้ไขประกาศเอกสารสอบราคาเลขที่ 1/2563 เรื่องประกาศประกวดราคาจ้างก่อสร้างโครงการขุดลอกโนนวัดเก่า หมู่ที่ 9 บ้านหนองหญ้ารังกา ตำบลนาโพธิ์ ด้วยวิธีประกวดราคา อิเล็กทรอนิกส์ (e-bidding)

 ข้อ 3 หลักฐานการยื่นข้อเสนอ

 (4) เอกสารเพิ่มเติมอื่นๆ

 (4.3) หนังสือรับรองของวิศวกรควบคุมการก่อสร้าง **โดยองค์การบริหารส่วนตำบลนาโพธิ์จะถือว่าไม่เป็นเอกสารสำคัญในการยื่นพิจารณาผลมีหรือไม่มีก็ได้**

 (4.4) หนังสือรับรองของข่างผู้ควบคุมการก่อสร้าง **โดยองค์การบริหารส่วนตำบลนาโพธิ์จะถือว่าไม่เป็นเอกสารสำคัญในการยื่นพิจารณาผลมีหรือไม่มีก็ได้**

ข้อ 12มาตรฐานฝีมือช่าง

(12.1) วิศวกรสามัญ **ขอแก้ไขเป็น ปวส. สาขาก่อสร้างหรือสาขาโยธา**

ดังนั้น องค์การบริหารส่วนตำบลนาโพธิ์จึงขอแก้ไขประกาศเอกสารประกวดราคาจ้างก่อสร้างด้วยการประกวดราคาอิเล็กทรอนิกส์ (e-bidding) เลขที่ 1/2563 ลงวันที่ 24 สิงหาคม 2563

 ประกาศ ณ วันที่ 28 สิงหาคม 2563

 (นางวิไล ลิมไธสง)

 นายกองค์การบริหารส่วนตำบลนาโพธิ์